วันนี้ขอรีวิว ดีลดินเนอร์ของวงใน Bangkok restaurant week winter 2016 ในราคา 699++ และมีส่วนลดเพิ่มจากโปรร่วม DTAC และบัตรเครดิต Citibank อีก 100/125 บาท ด้วย
 
ข้อดีของดีลนี้ คือมีเซ็ทอาหารให้เลือกถึง 4 เซ็ท  **ใช้ได้แค่วันจันทร์ถึงพฤหัสเท่านั้น**
 
ร้านอยู่บนชั้น 8 ของ Emquartier ร้านกว้างขวางบรรยากาศดี เหมาะมานั่งทานสังสรรค์สบายๆ พนักงานบริการดีมาก แต่ยังขาดความเข้าใจในรายละเอียดการใช้ดีลวงในอยู่ ไม่เป็นไรค่ะ นี่เพิ่งเป็นวันแรกๆ ให้อภัยได้
 
ขอจัดดีล ร้าน Tenyuu Sho อยู่ในหมวด ดีลคุ้มๆ เพราะปริมาณค่อนข้างเยอะและมีหลายอย่างในเซ็ท ทานแล้วอิ่มมาก ม้วนเดียวจบค่ะ ไม่ต้องไปต่อที่ไหนแล้ว
 
อาหารทานเล่นเรียกน้ำย่อย
 
ทั้ง 2 เซ็ทเสริฟมาเหมือนกัน ทั้งๆที่ เซ็ท 1 ในดีลไม่มีแซลมอนนิกิริ 2 คำ แต่ก็เสริฟมา ส่วนเซ็ท 4 ที่บอกว่ามียำสาหร่ายญี่ปุ่น สรุปไม่มีนะคะ ทางร้านยืนยันและได้แจ้งวงในให้แก้อยู่
 
สลัดปลาเงิน:  สลัดถ้วยเล็กกำลังดี อร่อยนะ ชอบ
แซลมอนนิกิริ 2 คำ: เนื้อปลาสดนุ่มใช้ได้เลยคะ แต่ไม่มีเหมือนในภาพนะ ไม่มีไข่กุ้งไข่ปลาท๊อปมาด้านบน
 
อาหารจานหลัก
 
วันนี้เลือกเซ็ท สุกี้เนื้อวากิว กับ เซ็ทสเต๊กปลาหิมะ

สุกี้ยากี้เนื้อวากิว: เสริฟเป็นมินิไซส์ ทานคู่กับข้าวก็เล่นเอาอิ่มเหมือนกันเลยนะ เนื้อวากิวนุ่มอร่อยใช้ได้เลยคะ ส่วนน้ำสุกี้รสชาติกลมกล่อมดี คือตักทานซดได้ ไม่เค็มหวานโดดดีค่ะ
 
สเต๊กปลาหิมะ: สเต็กชิ้นใหญ่กำลังดี เนื้อปลาสดเสน์ของปลาหิมะคือมีความหวานมัน สเต็กจานนี้ปรุงรสได้อร่อยใช้ได้เลย ผักนี่เต็มกระทะเลย ทานคู่กับข้าวอิ่มอีกแล้ว

ทุกเซ็ทจะมีซุปกาเสิรฟมาด้วย น้ำซุปรสชาติดีจริง ซดกันหมดกาเลย
 
ของหวาน
 
น้ำแข็งไสญี่ปุ่นรสสตอร์เบอร์รี่: อันนี้ไม่แน่ใจว่า ทำมาเฉพาะสำหรับดีลวงในรึป่าว น้ำแข็งใสจะราดซอสและสตอร์เบอร์รี่มาแค่ด้านเดียว ทานปิดท้ายมือ ล้างปากก็โอเคอยู่ค่ะ ไม่มีอะไรเป็นพิเศษ
 
ซาลาเปาทอดไส้ไอศกรีมชาเขียว: เห็นในดีลบอกว่ามีรสให้เลือก 2 รสมีวานิลลาด้วย แต่ตอนมาเสริฟ ไม่เห็นถามก่อนเลยว่าจะเอารสไหน  ชอบตัวไอศครีมชาเชียวเข้มข้นดี พอทานกับแป้งกรอบบางๆของซาลาเปา ก็อร่อยดีนะ
  
เครื่องดื่ม 

น้ำแร่ธรรมชาติมิเนเร่ฟรีเซ็ทละ 1 ขวด (330 มล.): มีน้ำให้ก็ดีนะ ไม่ต้องเสียเงินค่าเครื่องดื่มเพิ่มด้วย